WHAซื้อหุ้น HEMRAJ ได้แล้ว 79%ด้วยมุมมองบวกต่อดีลนี้ยังแนะนำซื้อ
บล.ธนชาตระบุในบทวิเคราะห์วันนี้(7 เม.ย.58) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือWHA เมื่อวันศุกร์ที่ผ่านมา WHA ประกาศต่อตลาดหลักทรัพย์ว่าบริษัทได้รับซื้อหุ้น HEMRAJ ได้แล้วจำนวน 79% จนถึงวันที่ 2 เม.ย. 2015 ซึ่งปริมาณหุ้นที่ซื้อสูงกว่าเป้าหมายของบริษัทที่ตั้งไว้แม้ว่าช่วงเวลาการรับซื้อจะสิ้นสุดในวันที่ 10 เม.ย. 2015 หากในกรณีที่ WHA ซื้อหุ้น HEMRAJ ทั้งหมด 100% เราไม่คาดว่าจะกดดันฐานะทางการเงินของ WHA ในระดับที่น่ากังวล แม้ว่าจะมีจำนวนหุ้นเพิ่มขึ้น 48% จากการเพิ่มทุน, ค่าใช้จ่ายในการขายและบริหารเพิ่มขึ้นจากค่าธรรมเนียมการเข้าซื้อกิจการ และค่าใช้จ่ายดอกเบี้ยเพิ่มขึ้น แต่ผลประโยชน์ Synergy จากดีลนี้และส่วนแบ่งผลกำไรจาก HEMRAJ ทำให้เราเชื่อว่าดีลนี้จะไม่ทำลายมูลค่าผู้ถือหุ้นเดิมของ WHA; คงคำแนะนำซื้อ
7 เม.ย. 2558

บล.ธนชาตระบุในบทวิเคราะห์วันนี้(7 เม.ย.58) ว่า บริษัท ดับบลิวเอชเอ คอร์ปอเรชั่น จำกัด (มหาชน) หรือWHA เมื่อวันศุกร์ที่ผ่านมา WHA ประกาศต่อตลาดหลักทรัพย์ว่าบริษัทได้รับซื้อหุ้น HEMRAJ ได้แล้วจำนวน 79% จนถึงวันที่ 2 เม.ย. 2015 ซึ่งปริมาณหุ้นที่ซื้อสูงกว่าเป้าหมายของบริษัทที่ตั้งไว้แม้ว่าช่วงเวลาการรับซื้อจะสิ้นสุดในวันที่ 10 เม.ย. 2015 หากในกรณีที่ WHA ซื้อหุ้น HEMRAJ ทั้งหมด 100% เราไม่คาดว่าจะกดดันฐานะทางการเงินของ WHA ในระดับที่น่ากังวล แม้ว่าจะมีจำนวนหุ้นเพิ่มขึ้น 48% จากการเพิ่มทุน, ค่าใช้จ่ายในการขายและบริหารเพิ่มขึ้นจากค่าธรรมเนียมการเข้าซื้อกิจการ และค่าใช้จ่ายดอกเบี้ยเพิ่มขึ้น แต่ผลประโยชน์ Synergy จากดีลนี้และส่วนแบ่งผลกำไรจาก HEMRAJ ทำให้เราเชื่อว่าดีลนี้จะไม่ทำลายมูลค่าผู้ถือหุ้นเดิมของ WHA; คงคำแนะนำซื้อ
จนถึง 2 เม.ย. ผู้ถือหุ้น HEMRAJ สัดส่วน 79% ได้ส่งคำเสนอขายหลักทรัพย์  โดยระยะเวลารับซื้อ HEMRAJ แบบสมัครใจเริ่มตั้งแต่วันที่ 6 มี.ค. ถึง 10 เม.ย. 2015 ดังนั้นเราจึงคาดว่า WHA จะสามารถซื้อหุ้น HEMRAJ เพิ่มขึ้นในช่วงเวลาที่เหลือ
ตามแผนการจัดหาเงินทุนของ WHA ดีลนี้จะใช้เงินจากเงินเพิ่มทุน 8.9 พันลบ. และส่วนที่เหลือจะใช้เงินจากเงินกู้ธนาคารและการขายสินทรัพย์ ในกรณีที่ WHA สามารถซื้อหุ้น HEMRAJ ได้ทั้งหมด 100% เราเชื่อว่า net D/E หลังรวมกิจการใน 2015F จะไม่สูงกว่าระดับพันธสัญญาหนี้ของ WHA ที่ 2.5 เท่า
ธุรกรรมทั้งหมดจะแล้วเสร็จนายในเดือน เม.ย. 2015 และ WHA จะเริ่มรวมกำไรของ HEMRAJ ในงบการเงินของบริษัทตั้งแต่ 1Q15 ด้วยสัดส่วนการถือหุ้น 69% จากผู้ถือหุ้นใหญ่ของ HEMRAJ
โดยเห็นดีลนี้สร้างประโยชน์ synergy ให้กับทั้งสองบริษัททั้งในธุรกิจโรงงานและคลังสินค้าให้เช่าและธุรกิจขายที่ดินอุตสาหกรรมทั้งในประเทศไทยและประเทศเพื่อนบ้านคงคำแนะนำ “ซื้อ” ที่ราคาเป้าหมายคิดลดกระแสเงินสด 43.0 บาท/หุ้น